Masjid Jamek, Kuala Lumpur

Masjid Jamek Kuala Lumpur () atau nama rasmi Masjid Jamek Sultan Abdul Samad () ialah sebuah masjid jamik di Kuala Lumpur. Pada asalnya terdapat Masjid Kg Rawa (dibina sekitar tahun 1873) bersebelahan tapak Masjid Jamek ini, tetapi ia terletak di seberang sungai Kelang. Tapak Masjid Jamek sebenarnya ialah sebuah tanah perkuburan. Kubur-kubur lama itu telah dipindahkan dan Masjid Jamek dibina diatasnya. Usai pembinaan Masjid Jamek, Masjid lama Kg Rawa dirobohkan. Masjid Jamek terletak berhampiran dengan Dataran Merdeka, dan Stesen LRT Masjid Jamek merupakan stesen untuk  LRT Laluan Seri Petaling dan LRT Laluan Kelana Jaya. Ia menjadi sebahagian daripada mercu tanda Kuala Lumpur sebagai Kota Kebudayaan Islam.

Pembinaan
Masjid ini dibina pada tahun 1909, ia merupakan salah satu di antara masjid yang tertua di Kuala Lumpur. Pembinaannya direkabentuk dan diselia oleh Pemangku Arkitek Kuala Lumpur, Arthur Benison Hubback, yang sebelum ini bertugas di Jabatan Kerja Awam di India. Pihak British membina Masjid Jamek berhampiran dengan pusat pentadbiran iaitu Bangunan Sultan Abdul Samad di seberang Sungai Gombak.Masjid ini memudahkan kakitangan kerajaan beragama Islam mengerjakan solat lima waktu dan solat Jumaat. 

Seni bina masjid ini menjadikan ia sebagai mercu tanda yang kemudiannya berkembang sebagai nadi bandaraya Kuala Lumpur. Masjid Jamek merupakan masjid utama bagi solat Jumaat dan pusat aktiviti Islam sehinggalah pembinaan Masjid Negara pada tahun 1967. Masjid ini tidak dapat diperbesarkan kerana dihimpit oleh Sungai Klang dan Sungai Gombak. Awalnya ,mereka yang hendak solat perlu mengambil wuduk di bucu pertemuan sungai. Beberapa lapis tangga dibina ke dalam sungai untuk memudahkan orang ramai mengambil air sembahyang.

Seni bina
Reka bentuk masjid ini menurut tata rajah tradisional India Utara, dengan dewan solat terbuka ke arah laman tertutup atau "sahn". Masjid ini diapit dengan dua menara dan beberapa menara lebih kecil. Kubah bebawang di kemuncak dewan solat dan di kemuncak menara menyerupai seni bina Moghul.

Masjid Jamek adalah contoh seni bina "rasmi" British di Malaysia, yang membabitkan gabungan unsur Moor dan Mughal. Belang merah dan putih dinding batu sama seperti Masjid Jamek di Cordoba, Sepanyol, membentuk dinding luar masjid. Persamaan lain dengan masjid Moor boleh dilihat pada gerbang bertiang dalam bentuk berpetak dan perincian dengan selang jalur batu-bata, plaster dan marmar.

Pentadbir Inggeris adalah pihak yang mula membawa kubah di bangunan-bangunan di Malaysia. sumber inspirasi mereka ialah bangunan-bangunan Moghul di India. Maka muncullah masjid berkubah di Masjid Ubudiah di Kuala Kangsar, Masjid Zahir Alor Star dan Masjid Jamek Kuala Lumpur. Kemuncaknya ialah Bangunan Sultan Abdul Samad, bangunan ibu pejabat KTM dan Stesen kereta api Kuala Lumpur.Utamakan senggaraan

Masalah 
Masjid ini menjadi mangsa pembangunan infrastruktur Kuala Lumpur. Jabatan Perancang Bandar Kuala Lumpur meluluskan pelbagai bangunan dan struktur sehingga menghilangkan keindahan masjid ini. Akibatnya tiada lagi ruang untuk pembesaran dan tempat parkir kereta. Tandas juga tidak terurus dengan baik.

Masjid ini terletak kira-kira 10 meter dari paras normal Sungai Gombak-Sungai Klang. Pada 10 Jun 2007, Lantai Masjid Jamek dan sekitarnya tenggelam hampir 1 meter.Hujan lebat bermula 6 petang dan berlarutan sehingga 8 malam . Tanda ukur di Sungai Klang mencapai 30 kaki iaitu angka paling tinggi pada pengukur itu.Beberapa kereta dihanyutkan air ke pekarangan Masjid Jamek. Masalah banjir pernah melanda pada tahun 1926,1971 dan 2003 . Dalam Masjid Jamek diselaputi lumpur dan sebuah tembok dinding sebelah kanan masjid runtuh akibat rempuhan arus deras air banjir.Premis di Kuala Lumpur diselaputi selutStesen Sistem Transit Aliran Ringan (LRT) di Masjid Jamek juga ditutup hampir sejam.

Sungai Gombak yang bergabung dengan Sungai Batu di Pusat Dagangan Dunia Putra (PWTC) merupakan cabang terbesar jika dibandingkan dengan cabang Sungai Klang yang menyusur di bawah stesen transit aliran ringan Masjid Jamek. Sungai Ampang bergabung dengan Sungai Klang. Hujan sekitar Selayang, Kepong, Jinjang, Gombak, Segambut, Sentul, Setapak dan Melawati hingga ke Jalan Ipoh dan Chow Kit akan melimpah sebagai banjir kilat di Masjid Jamek.Jangan hairan SMART tidak berkesan

Satu kubah bawang di bahagian tengah masjid ini pernah runtuh sekitar 1990-an. Kemudian ia diperbaiki semula. Solat masih diteruskan kerana tidak melibatkan semua kubah.

Dewan Bandaraya Kuala Lumpur (DBKL) dan Jabatan Agama Islam Wilayah Persekutuan (Jawi) perlu memantau kekotoran dan ketidakselesaan akibat golongan tertentu yang beristirehat dan baring-baring .Kembalikan imej, kesucian masjid

Imam dan muhadin
 Imam:
 Ustaz Hj. Muhammad bin Awang Besar (Chief Of Imams at Jamek Mosque from 1976-1995
 Ustaz Hj. Abdul Halim bin Yatim (90an-kini)
 Ustaz Mohd Zamri bin Shafie (2004-2013)
 Ustaz Mohd Faisal bin Tan Mutallib (Imam Besar di Masjid Jamek sejak 2010–kini)
 Ustaz Mohd Saiful Azhar (bekas Imam besar di Masjid Jamek)
 Ustaz Mohd Hisyam (2012)
 Ustaz Mohd Syukri (2012–kini)
 Ustaz Ahmad Firdaus (2013 - 2014)
 Ustaz Abdul Razak (Feb 2015)
 Muhadin:
 Ustaz Mohd Al-Shahqafi (2011-2012)
 Ustaz Mohd Syukri (Disember 2011-Julai 2012)
 Ustaz Nor Azaruddin bin Ahmad
 Ustaz Mohd Izwan bin Sharif (sehingga November 2014)
 Ustaz Mohd Hafiz (Sejak Julai 2012)
 Ustaz Mohd Farhan (Sejak Jun 2013)
 Ustaz Ahmad Sayuti (Sejak Feb 2015)

Galeri

Lihat juga
 Islam di Malaysia
 Senibina Islam
 Stesen LRT Masjid Jamek

Rujukan

Pautan luar

 Laman web rasmi

Jamek